средните цени от всеки друг източник на доставки въпреки условията, в които според твърденията на самата CCCME разглежданият продукт е подобрил качеството си и се е изместил в сегменти с по-високи цени. Освен това тази тенденция на спад трябва да се разглежда във връзка с анализите на сходна основа, които доведоха до констатации за наличие на значително подбиване на цените и дъмпинг.
 (90)
 По отношение на изчисленията на подбиването на цените един китайски производител износител със свързани вносители в Съюза заяви, че Комисията е трябвало да използва докладваните стойности CIF на вноса му, вместо да използва формираната стойност CIF. Той заяви, че използваната методология за определяне на стойността CIF при изчисленията на подбиването на цените следва да се оповести. Той също така заяви, че като използва тази методология, Комисията изкуствено е довела цените му до равнището на границата на Съюза, което не е точката, в която той се конкурира с производителите от Съюза. Той заяви също, че с тази методология се въвежда разлика в нивото на търговия, което прави сравнението на цените необективно.
 (91)
 Първо, Комисията отбелязва, че надлежно е оповестила на всички засегнати страни, включително на въпросния китайски производител износител, използваната методология за изчислението на подбиването на цените (цената за единица на промишлеността на Съюза се сравнява с цената за единица на всеки производител износител по вид продукт и разликата се умножава по количеството на износа на производителя износител). Второ, същото искане относно формирането на експортната цена на този китайски производител износител за целите на изчислението на дъмпинга беше отхвърлено, както е посочено в съображение 75. Всъщност Комисията трябва да отхвърли и искането за изчисляване на подбиването на цените по същите причини, а именно, че формирането на цената CIF не променя нивото на търговия на продажбата, която продължава да бъде основно (обикновено над 85 %) на ниво търговци на дребно. И накрая, Комисията не може да използва докладваните цени CIF за изчислението на подбиването на цените, тъй като основните продажби са се извършвали между свързани страни. Освен това въпросният китайски производител износител не е показал как тези цени могат да бъдат надеждни въпреки това отношение.
 (92)
 След окончателното разгласяване същата заинтересована страна повтори твърдението, описано в съображение 90.
 (93)
 Комисията припомни, че що се отнася до определянето на маржа на подбиване на цените, основният регламент не предписва конкретна методология. Поради това Комисията разполага със значителна свобода на преценката при оценяването на този фактор. Тази свобода е ограничена от необходимостта заключенията да се основават на достоверни доказателства и да се извърши обективно изследване, както се изисква в член 3, параграф 2 от основния регламент. Също така следва да се припомни, че член 3, параграф 3 от основния регламент изрично предвижда, че наличието на значително по-ниска цена трябва да се разглежда на равнището на дъмпинговия внос, а не на равнището на всички последващи препродажни цени на пазара на Съюза.
 (94)
 Въз основа на това, когато става въпрос за елементите, вземани предвид при изчисляване на подбиването на цените (по-специално експортната цена), Комисията трябва да определи първата точка, в която има (или може